Document ID: 31993D0513

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Σεπτεμβρίου 1993 για τροποποίηση της απόφασης 88/408/ΕΟΚ σχετικά με το ύψος των τελών που πρέπει να εισπράττονται για τις υγειονομικές επιθεωρήσεις και ελέγχους των νωπών κρεάτων, σύμφωνα με την οδηγία 85/73/ΕΟΚ
(93/513/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 85/73/ΕΟΚ του Συμβουλίου της 29ης Ιανουαρίου 1985 για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών (1), και ιδίως το άρθρο 2 παράγραφος 1,
την πρόταση της Επιτροπής,
Εκτιμώντας:
ότι η απόφαση 88/408/ΕΟΚ (2) θέτει χρονικούς περιορισμούς για την εφαρμογή ορισμένων εκ των διατάξεών της-
ότι είναι σημαντικό να παραταθεί η εφαρμογή των διατάξεων που αναφέρονται ανωτέρω έως τις 31 Δεκεμβρίου 1993, προκειμένου να επιτραπεί εμπεριστατωμένη εξέταση του συνόλου του διατακτικού που αφορά τα τέλη- ότι, για το σκοπό αυτό, πρέπει να γίνει αναφορά στην πρόταση οδηγίας του Συμβουλίου που τροποποιεί την οδηγία 85/73/ΕΟΚ (3) και στην οδηγία 92/116/ΕΟΚ του Συμβουλίου της 17ης Δεκεμβρίου 1992 για την τροποποίηση και την ενημέρωση της οδηγίας 71/118/ΕΟΚ περί υγειονομικών προβλημάτων στον τομέα των συναλλαγών νωπού κρέατος πουλερικών (4)-
ότι φαίνεται αναγκαία μια προσωρινή παρέκκλιση από τους κανόνες μετατροπής σε εθνικό νόμισμα των καθορισμένων σε Ecu ποσών λόγω των σημειωθεισών διαταραχών στο ευρωπαϊκό νομισματικό σύστημα-
ότι θα πρέπει να προσαρμοστούν ορισμένες διατάξεις της απόφασης 88/408/ΕΟΚ μετά τη θέσπιση της οδηγίας 91/497/ΕΟΚ του Συμβουλίου της 29ης Ιουλίου 1991 για την τροποποίηση και την κωδικοποίηση της οδηγίας 64/433/ΕΟΚ περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων, ώστε να καλύπτεται η παραγωγή και η διάθεση νωπού κρέατος στην αγορά και για την τροποίηση της οδηγίας 72/462/ΕΟΚ (5) και της οδηγίας 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (6),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 88/408/ΕΟΚ τροποποιείται ως εξής:
1. στο άρθρο 2 παράγραφος 3, το μέρος της πρότασης "Έως τις 30 Σεπτεμβρίου 1993" αντικαθίσταται από "Έως τις 31 Δεκεμβρίου 1993"-
2. στο άρθρο 2 παράγραφος 4, το μέρος της πρότασης "Έως τις 30 Σεπτεμβρίου 1993" αντικαθίσταται από "Έως τις 31 Δεκεμβρίου 1993"-
3. στο άρθρο 2 παράγραφος 5, το μέρος της πρότασης "Έως τις 30 Σεπτεμβρίου 1993" αντικαθίσταται από "Έως τις 31 Δεκεμβρίου 1993"-
4. στο άρθρο 9, το δεύτερο εδάφιο αντικαθίσταται από το ακόλουθο κείμενο:
"Ωστόσο, έως τις 31 Δεκεμβρίου 1993, η επιλεγείσα τιμή μετατροπής είναι εκείνη που ίσχυε την 1η Σεπτεμβρίου 1992".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Σεπτεμβρίου 1993.

Labels: 2
17
6